LidanRubinov/Halacha-QA huggingface dataset:
שאלה: ההגדרות העדכניות לגבי ההגדרה הדתית: 1)מתי היום אדם נחשב חילוני,מסורתי,דתי לייט,דתי לאומי,דתי תורני,דתי מאוד,חרדל"י,חרדי? 2)אני מצד אחד שומר על ההלכה כמו שבת,כשרות,צומות,אני לא משתתף בריקודים מעורבים ומצד שני אני פתוח: הולך לכל מיני הופעות(בהופעות של נשים אני משתדל לא להסתכל),בחתונות שיש ריקודים מעורבים אני לא יוצא מהאולם ונהנה מהשירים,בחתונות שיש שירים ישראלים ומזרחיים אני כן משתתף בריקודים אם הם נפרדים.מה ההגדרה שלי? כי אני לא יודע האם זה נחשב חרדל"י או דתי לאומי אשמח לקבל תשובות מכבוד הרב ושיהיה לכבוד הרב יום טוב
תשובה: אני חושב שהתהליך הוא בדיוק הפוך. כיום. שאלת המגזריות וההגדרות הופכות להרבה הרבה פחות חשובות. הניסיונות לדבר על זרמים קשוחים, על קריטריונים של שייכות לכאן או לכאן, וכדו    הוא נוח מאוד, אולם הוא הופך להיות לא נכון. קיימת גמישות גדולה בהגדרות, ריבוי זהויות, תחומים שבנושא אחד מאוד מזלזלים ובנושא אחר מאוד מקפידים, ולכן יותר טוב לשוב לעזוב את שאלת הזרמים הפנימיים. אם יש צורך   הדבר הנכון לעשות הוא לדבר על שלושה זרמים כמו שח דיברו עליהם, והם: צדיקים בינוניים ורשעים. זה יקדם יותר את העולם. והנה, אתה עצמך תיארת את עצמך בדיוק כמתאים למה שכתבתי למעלה. בלי להיכנס להכרעות שלך, ולדיון האם הן תקינות או לא   אתה עצמך מראה כי בתחומים מסוימים אתה נוהג כך ובתחומים אחרים אחרת. על כן, שאל את עצמך האם אתה רוצה להיות שייך לזרם של הצדיקים או של הבינוניים או של הרשעים, ושם תמצא את התשובות שלך עצמך למה שאתה עצמך תעשה, כדי להתקדם ולהיכנס עוד ועוד לעולם התיקון של אהבת תורה ויראת שמיים.
שאלה: שנת שמיטה: האם מותר לקטוף בשנת שמיטה בשמים לצורך ברכה על בשמים במוצאי שבת?
תשובה: לך מותר מצוה, ויש לנהוג בהם קדושת שביעית (להמתין שיתייבשו ולא לזרוקם בבזיון) תזכו לשנים רבות דוד לוי 098987548
שאלה: בעיה של עריות: לכבוד הרב שליט"א אני אברך כולל נשוי. הכרתי אברך מצוין, מתמיד ובעל מידות, במשך הזמן נפתח לספר לי על עברו. הוא נולד למשפחה חילונית וחזר בתשובה לאחר שהיו להם ילדים. זה לא היה קל כמובן וכו וכו. מספר פעמים נפגשנו ושוחחנו על דא ועל הא. לאחרונה נשבר בפני וסיפר לי דברים כהוייתם. לפני שחזר בתשובה הוא עסק בתחום עם הכנסה גבוהה, כך שהרשה לעצמו עוזרת בית ישראלית. באה בחורה שהיתה זקוקה להשלמת הכנסה, ובמשך הזמן יצר עריות גבר ביניהם וכו. ולפעמים היא היתה מגיעה לא רק בשביל לעזור בעבודות הבית. כאשר חזר בתשובה הוא הודיע וסיכם עם אותה בחורה כי כמובן הקשר ביניהם לא יוכל להמשך, והיא קבלה זאת בהבנה. אלא שכעבור תקופה הוא הרגיש משיכה גדולה לאותו קשר אסור, והוא יצר קשר עם הבחורה הנ"ל והם נפגשו. כך חזר הדבר על עצמו כבר כמה שנים. האברך אומר שהוא יודע את חומרת הדבר ושזה לא הגיוני מה שהוא עושה, אבל אחרי שעוברת תקופה הוא לא מצליח להתאפק וחוזר לסורו. (הוא לא פירט לי מה הוא עושה עם אותה בחורה, ואני לא שאלתי.) אשתו לא יודעת ולא חולמת על כאלו דברים, כך הוא אומר ואכן מדובר באברך שלא ניתן להאמין עליו כך, ולכן הוא שאל אותי אם יש לי עצה בשבילו. אני אמרתי לו שאני אברך פשוט ואין לי נסיון בבעיות כאלו, ואמרתי לו שבטח יש אחרים שמנוסים ויודעים, אך הוא אמר שהוא לא מעיז לעשות זאת. אמרתי לו שאני אחשוב על רעיון, ומאז כבר אמר די זמן. שאלתי בזאת אולי יש לכם עצה, אם כן אשמח לקבל תשובה למייל ואעביר אותה לידידי עובד ה.
תשובה: לפי התיאור שלו זה נראה דחף מאוד חזק, התנהגות בלתי נשלטת. לכן אני ממליץ לו לפנות לבירור פסיכולוגי במכון של מטפלים דתיים. אני מכיר לפחות אחד כזה: כדאי לקיים לפחות פגישה אחת כדי לברר מה שורש ההתנהגות שלו ואז להחליט אם הוא צריך עזרה טיפולית ואיזה סוג של טיפול הוא צריך.
שאלה: אמונה-חרדה: כבוד הרב אני אם חד הורית המון שנים לפני חמש שנים היתי במערכת זוגית שהסתימה בהמון עוגמת נפש בכי צער אי שינה. לאחר הפרידה עברתי בדיקה שמאוד חששתי מהתשובה החרדה היתה ברמה מאוד מאוד גבוה. אני זוכרת שהתפללתי לבורא עולם המון ואפילו אמרתי שמוכנה חס ו לקבל כל מחלה רק לא זאת שתצא שלילית בנרות חג. הבדיקה אכן יצאה שלילית והמשכתי הלאה עם עליות וירידות. המון אנשים חולים בסביבתי ונכנסתי שוב לחרדה שמע יקרה לי משהו בעקבות מה שאמרתי לפני חמש שנים לפני ראש השנה הלכתי לתפילה של התרת קללות ונדרים למרות שאז לא חשבתי על זה. אני מאוד מאמינה ויודעת שהשם יודע מה בליבנו אך האם אני צריכה לעשות משהו בנדון. בזמן האחרון מרגישה כאילו המשא כבד עלי ואני מאוד מדוכאת בוכה ועצובה כל הזמן מבקשת בריאות הנפש והגוף ולא מצליחה לצאת מזה. לתשובתת מזל
תשובה: את מתארת מצב של דיכאון. יש לך את כל הסיבות להיות בדיכאון - עברת דברים קשים, את מטפלת לבד בילד ויש סביבך הרבה אנשים חולים - איך אפשר שלא להיות בדיכאון? אני ממליץ לך להיפגש עם מטפלת רגשית בסגנון שמתאים לך: מרפאה במוזיקה - באמנות וכד  לחלופין עובדת סוציאלית או פסיכולוגית. אם קשה לך לממן זאת תפני למרפאה שלך בקופת חולים, תשתפי את רופאת המשפחה בקשיים שלך - אני יודע שיש לקופות חולים דרכים לעזור במצבים כאלה. אני מתפלל שד  יתן לך הרבה כוח וברכה
שאלה: פתרון חלום: לפני יומיים חלמתי חלום שמאוד מטריד אותי חלמתי שאני הולכת עם 3 ילדיי לגן השעשועים בתחילת החלום ביתי הקטנה ביותר הלכה לכיוון שלולית מים שהייתה קרובה ומרחוק ראיתי שיש שם תנין אז רצתי להביא אותה אליי לאחר מכן הגיע לגן השעשועים כלב גדול ומאיים מיד העלתי את ילדיי על המתקנים והוא הלך לבסוף הגיע אדם שתפס את ביתי הקטנה ביותר והוא רצה לאכול אותה (קניבל) נאבקתי עימו במשך מס דקות לבסוף בעלי הגיע וירה בו באקדח ואז קמתי בבהלה האם יש משמעות לחלום? אני יודעת שכל האלמנטים שהיו בחלום הינם שליליים. וזה קצת מלחיץ אותי
תשובה: די לקרוא את כותרות העיתונים בכל יום כדי להישאב לחרדות: עריפת ראשים בעיראק ואבולה באפריקה, כשמדובר בבטחון הילדים: פדופילים ואנסים, נהגים שיכורים שגורמים למוות בתאונות. טוב שיש לך משענת לביטחון אצל בעלך! כדי לנקות כל דאגה את יכולה לפעול על פי הקישור לתשובה דומה
שאלה: זיבול בשמיטה: האם מותר לקבור פירות בקרקע שלא ראויה לזריעה? יש הבדל בין פירות שביעת לפירות שישית? מה הטעם לדברים? ואם כבר נקברו הפירות, האם צריך להוציא אותם?
תשובה: השאלה איננה אודות זריעה אלא אודות השבחת קרקע. כל מה שמשביח את הקרקע אסור גם אם נטועים שם עצים וגם אם יזרעו שם בשנה הבאה. ועיין
שאלה: סנדק: אני ובעלי באים ממשפחה מסורתית-ספרדית ומצפים ללידת ילדנו הראשון בקרוב מאוד, בעזרת השם. בשיחות בינינו כהכנה לקראת הברית, החלטנו ביחד שראוי יהיה לבחור באבי כסנדק, שכן הוא קרוב לשנינו מאוד מאוד. כולי תקווה שאביו של בעלי יקבל זאת בהבנה. אני מעט חוששת, כיוון שבמשפחתו נהוג בלידת בן ראשון לתת את הכבוד לאבי האב. למיטב ידיעתנו, אין מדובר בחובה הלכתית אלא במנהג שאף אינו נפוץ בכל המשפחות (אשמח שתתקן אותנו אם אנו טועים). בעלי עומד על כך שנפעל לפי נטיות ליבנו ונבחר באבי ואני מסכימה עימו. אתמול עלתה בראשי תהייה נוספת שרציתי לברר- האם העובדה שאביו של בעלי הינו בשנת אבל (אביו נפטר) אמורה להשפיע בצורה כלשהי על ההחלטה? האם רצוי או שלא רצוי למנותו לסנדק? יכול להיות שאין קשר בין הדברים ובכל מקרה אנו מעוניינים לבחור באבי, אך חשוב לי לוודא שאיני מפספסת משהו. מראש
תשובה: אני ממליץ לכם לחשוב שוב על הנושא כי יש מנהג שהסבא מצד האבא יהיה סנדק. אבל זה לא הכרחי (עיינו קישור להלן). אין כל השפעה של שנת אבל על סנדקאות.
שאלה: עופות עוף טוב: האם ההכשר של הרב אויבאך הוא למהדרין או כשרות רגילה ב ובברכות ראובן מילר
תשובה: על כל העופות בארץ כתוב "מהדרין". פרט לעוף של משחטת  עוף ירושלים  שלהם פס ייצור אחד עם כשרות רגילה של הרבנות ירושלים. עיין שוב בקישור המצורף:
שאלה: ברור כשרות: אני מוזמן לארוע במקום שאינו כשר במוצהר אך הקייטרינג אמור להיות כשר וכן לוקחים כלים כשרים במיוחד. מדובר בקייטרינג "אשכול ענבים" באזור מודיעין האם יש לכם מידע בנוגע לרמת הכשרות של קייטרינג זה וביחוד בתנאים שציינתי לעיל
תשובה: על פי נהלי הרה"ר אין לקיים אירוע כשר במקום שאין בו תעודת כשרות. כדאי לפנות לרבנות מודיעין כדי לבדוק על מה מדובר בדיוק. בכל אירוע שנעשה על ידי קייטרינג חייב להתלוות משגיח מהקייטרינג.
שאלה: משחקים בשבת: הרב, האם מותר לשחק בקליעה למטרה בשבת כאשר החצים מברזל? ו אם לא מהן סיבות האיסור? אבל כאשר החצים פוגעים בלוח הם עושים חור. ב אריאל
תשובה: נעיצת החץ בלוח אסורה בשבת. כמו שאסור לנעוץ נעץ. יש כאן גם בונה מצד הנעיצה, גם קודח מצד החור או מכה בפטיש. עיין גם בקישורים
שאלה: כשרות עלים: קניתי חסה וכוסברה של ירק הארץ גידול בשיטת גוש קטיף על האריזה רשום לשטוף היטב תחת זרם מים חזק, האם הירק הזה הוא אכן טוב והאם יש להשרות אותו בכל מקרה במים וסבון? ב מראש.
תשובה: עייני בקישור המצורף
שאלה: השארת חבר מטייל מאחור כשאי אפשר לשניהם לשרוד: לרב שרלו בעקבות הדיון המוסרי סביב המקרה המצער בו נאלץ חבר להשאיר מאחור ידידה שנספתה בסופת השלגים בנפאל רציתי לשמוע את דעת הרב בסוגיא זו. אני מכיר את מחלוקת ר"ע ובן פטורא, ובכל זאת רציתי לדעת אם הרב יוכל להרחיב מעט את היריעה בסוגיה נכבדה זו ולחוות את דעתו גם מההיבט המוסרי. מראש וברכת חורף טוב!!
תשובה: אינני הרב שרלו - אבל משום מה השאלה הגיע אלי. קטונתי לפסוק בעניין כל כך רגיש אלא שכבר עסקו בכך גדולים וטובים. בסיכום סקירה של ד"ר אלכסנדר קליין את הפסיקה בעניין. הוא כותב: בזמנים כתיקונם, על-פי ההלכה הפסוקה, אין חובה על אדם למסור את נפשו בשביל חברו, אבל מותר לו לעשות כן. ויש אומרים שאף אסור למסור את נפשו. מותר לאדם למסור את נפשו כדי להציל ציבור שלם. בזמן המלחמה, חובה על האדם למסור את נפשו. מכאן שודאי במקרה הנזכר נהגו על פי ההלכה. צריך לדעת שההלכה מאפשרת גם החלטה שכן למסור את הנפש בעד החבר. כמו כן יש לדון האם ביציאה לטיול משותף (אינני יודע מה בדיוק היה במקרה הנדון) לא נוצרת מעין ברית אחוה בין המטיילים שהם מתחייבים לסייע זה לזה ולהסתכן כדי להציל זה את זה כמו הברית שיש ללוחמים בקרב. ודאי אינני דן חלילה את המקרה (אל תדון. למקומו) אלא מבקש להציע חומר למחשבה עבור עצמנו. קישור לסקירה של ד"ר קליין
שאלה: כשרות בקרדי בריזר: רציתי לשאול דעתכם בנושא ה בקרדי בריזר שנמכר בהשגחת הרב דיין ג נבה. איני מכיר את הרב דיין, ולכן רציתי לשאול חוות דעת של מומחה נוסף, האם אפשר לשתותו לכתחלה,
תשובה: יש 7 סוגים של משקה זה. חלק עם ההכשר שציינת וחלק עם בית דין לונדון. אבל אין על אף אחד מהם אישור של הרה"ר לישראל.
שאלה: עדשים אדומים: בבדיקה של עדשים אדומים מצאתי משהו שאני לא בטוחה אם אלו קליפות או חרקים. זה בצבע חום- שחור נראה קצת כמו ראש עם כנפיים כי יש נקודה כהה יותר בקצה והשאר יותר בהיר (נראה כמו כנפיים. לא ראיתי שמעופף או זז נסיתי למעוך ולא נמעך המרקם במגע יותר של קליפה. כל השקית מלאה בהם בכל מני גדלים. חלק היו דבוקים לעדש כמו קליפה
תשובה: עייני בקישור המצורף
שאלה: ציציות: רחצתי את הציציות של הטלית באקונומיקה הלכלוך ירד אבל הם מעט צהובים האם זה פוסל את הטלית?
תשובה: מתוך קיצור ש"ע ילקוט יוסף י יש אומרים שצריך לעשות הציציות מצבע הטלית, והמדקדקים נוהגים כן. ודעת המקובלים לעשות הטלית מצבע לבן. וכן מנהגינו. ומכל מקום חייל המשרת בצבא בסיירת מיוחדת שעליו ללבוש רק בגדים בצבע ירוק לשם הסוואה, מותר לו לעשות את כל הטלית עם החוטים בצבע ירוק. ובטלית קטן עדיף שילבש הטלית תחת הבגדים, ואם אין לו אפשרות לעשות כן, יעשה את הטלית מצבע ירוק. ילקו  י על הל  ציצית, עמוד קעג. יא יש המקפידים לעשות גוף הטלית והחוטין של הציציות הכל לבן, בין בטלית גדול בין בטלית קטן, רמז לדבר   והיה העטופים ללבן. וצבע הלבן הוא רחמים, וצבע האדום הוא דין, ולכן טוב להזהר שלא יהיה בגד הציצית צבוע באדום. ילקו  י שם, עמוד קעד. מכאן שאם מדובר בטלית לבנה ובחוטים מעט צהובים אינם פסולים. עצה טובה - תבדוק את חוזק החוטים. לעיתים האקונומיקה מחלישה מאוד את החוטים והם נקרעים בקלות רבה.
שאלה: שבת ו בית: התחלתי לשמור שבת לאחרונה (חודש וחצי-חודשיים). בעלי לא כל כך בעניין אבל משתדל לכבד אותי. עם זאת שואל שאלות לגבי העתיד- מה יהיה? יותר לא ניסע בחגים למשפחתי ובשבתות? אמרתי לו שהעתיד יגיד והכל יהיה ר. אני לא רוצה לכפות עליו כי הוא מתעצבן על כך. עכשיו אבא שלו צריך להגיע מחו"ל בשבת הקרובה והוא ירצה שניסע לבקר אותו אחרי זמן רב שלא התראינו. השאלה- האם עדיף להתעקש שלא אסע (והוא יסע אליו עם הילדים לבדם), או ליסוע איתם? בשביל בית? שאלה שניה, לפעמים בשבת הוא מדליק טלויזיה לילדים או אור בחדרים שלהם ואני לא רוצה שיראו או צריכה להשכיב אותם לישון. הרי אם אבקש ממנו לכבות זה כמו שאני אכבה אני מחטיאה אותו. מה אני צריכה לעשות? הערתי כמה פעמים לפני שבת שישתדל. לפעמים אני מכבה כי אני מעדיפה לא להיכנס לריב בשל כך. האם אני עושה נכון?
תשובה: אי אפשר לפסוק הלכה  מרחוק  בנושא כל כך טעון ורגיש. הזוגיות יקרה ביותר, גם השבת יקרה ביותר. צריך למצוא את הדרך הנכונה לשניכם כיצד לפתור את הסיבוך הקשה הזה (נושא קריטי נוסף הוא  טהרת המשפחה ). הפתרון בתקשורת כנה ועמוקה בין שניכם מתוך נכונות לוותר ורצון למצוא פתרונות יצירתיים. מצב כזה צריך לווי עקבי מסודר, לא  כיבוי שרפות  בשאלה באינטרנט. יש מסגרת כזאת (אינני מכיר אותם, לכן אינני יכול להמליץ) כדאי לך לבדוק אצלם. או לחלופין להיות בקשר קבוע עם רבנית באזור מגורייך. התקשרות זוגית: כתבה על זוגות מעורבים והקשיים שלהם
שאלה: יום היורצייד: האם ניתן להקדים את יום השנה שחל ב- ו " חשוון לתאריך - ל" חשוון שהוא למעשה א" דר"ח חשוון.
תשובה: אם יש קושי לעלות לבית העלמין - ניתן להקדים את העלייה לקבר, אבל את האזכרה שעיקרה לימוד ואמירת קדיש - יש להמשיך ולעשות ביום הפטירה. עיין בפרוט:
שאלה: חברויות: הרב! אני מאוד מעורבת בסניף (מדריכה בבני עקיבא) ובנוער. בעיקרון היישוב שלנו פחות מעורב, אך כשזה מגיע למצבים כמו- ישבצ"ים ומסעות ומחנות ופעילויות של הנוער כמו חב"ב וכו הראש שלי כל הזמן נוטה לצד של הבנים וזה מעסיק אותי המון. אין לי חבר ואני גם לא רוצה. אני יודעת שזה לא טוב ולא בריא ועלול לפגוע בהרבה דברים בהמשך אך בכל זאת זה מעסיק אותי המון. כיצד אני יכולה להפחית את המחשבות האלה ופחות להתעסק איתו?
תשובה: תחילה עליך למצות את עניין הבנים. לדעת שמצד האמת את לא מעוניינת בכלל לחשוב על בנים. כדי להשלים את ההסתלקות מהמחשבות על בנים עליך להתמלא במחשבות אחרות. אין דרך לרוקן את המוח. הדרך היחידה להסתלק ממחשבה היא לחשוב על דברים אחרים. למלא את המוח בדברים שראוי וטוב לחשוב עליהם. במשך הזמן המחשבות החדשות דוחות לחלוטין את המחשבות הראשונות.
שאלה: מחשבה: הרב! אני מאוד משתדלת שלא לראות סרטים בעייתיים ולקרוא ספרים בעייתיים וכמה שיותר למנוע מלהחשף לעולם הגס והלא צנוע הזה. ובכל זאת לעיתים מחשבות כאלה צצות לראש או תמונות של דברים כאלה וזה ממש מגעיל ומאוס. כיצד ניתן להקטין את המצב הזה? האם הרב חושב שזה נושא שאפשר לדבר על זה עם אחד ההורים?
תשובה: בתיקון המידות צריך לפעול בשלווה ולא בפחד. הפחד והבהלה מכל כישלון רק מחלישים, לעיתים אפילו מייאשים. כדי להתקדם צריך כוח. את הכוח מקבלים מתחושת הצלחה. לכן צריך להתמקד בטוב. במה שהשגנו והתקדמנו. תיקון לא הופך ביום אחד מציאות אחת לאחרת. תיקון נעשה בשינויים קטנים במשך זמן ארוך. חייבים להיעזר בסבלנות ולאפשר תהליך. אסור לצפות לאפס כשלונות. הסיפוק הוא מכך שהתקדמנו במשך הזמן. אם היום יש פחות כשלונות מבעבר אנחנו בדרך של תיקון, זו סיבה מספקת לשמחה גדולה. שמחה שנדרשת גם כדי לאסוף כוח להמשך. האפשרות לדבר עם ההורים תלויה בקשר שלך אתם. אם את מרגישה פתוחה וקרובה כדאי מאוד לדבר. אם את מרגישה סגורה ומרוחקת - את יכולה לנסות להתחיל לדבר קצת ולפי התגובה והתקשורת שנוצרת תחליטי אם טוב או לא טוב להמשיך את השיחה.
שאלה: זרע לבטלה ולמידה למשפטים: קודם כל אני ילד בן 14 ועוד מעט וחצי ונלחם כבר בערך שנה וחצי אולי טיפה פחות בזרע לבטלה,אני פוגם ופוגם,מצטער ופוגם שוב אחרי שוב אחרי שוב, לא מצליח להפסיק,אני מצטער על זה ממש אבל פעם הייתי ממש בוכה על זה בלב שבור והיום אני רק מצטער על זה,הרמה ירדה ואני מניח בגלל החטא. אחרי כל חטא אני עושה תשובה ולפעמים קורא התיקון הכללי ובראשית תמן, אני מתחנן בפניך תעזור לי להפסיק עם החטא הזה תעזור ליי תעזור לי לעקור אותו,תעזור לי לכפר עליו! אני לא מסוגל לעמוד בזה לבד יותר. יש לי שאלה לגבי עוד משהו, אומנם אני ילד בן 14 אבל כל הזמן חושב על העתיד (אם זה על החיים פה או אם זה שאני אמשיך להוציא זרע לבטלה ואתקע לעולם בגהנום) והחלום שלי הוא להיות עורך דין פלילי. אני כבר בודק על זה הרבה ואולי עוד מעט מתחיל ללמוד משפטים. ורציתי לדעת אם ההלכה מתירה להיות עורך דין בבית משפט חילוני ובמיוחד אם מותר להיות עורך דין פלילי שבין היתר מגן על פושעים (אבל כעיקרון נותן להם את הזכות שלהם. בגנה משפטית. כמובן בתור אחד שכנראה אגן גם על פושעים אעשה את זה לפי החוקים הברורים ללא העלמת ראיות וטריקים למינהם.) אני מקווה מאוד שמותר להיות עורך דין פלילי זה חשוב לי מאוד זה פשוט החלום שלי. לך!! אני יודע שהתשובה שלך עלולה להיות ארוכה מאוד אבל אני מתחנן שתענה לי בהרחבה על שני השאלות כי אני לא מוכן לחיות יותר ככה.
תשובה: בנושא הראשון, הקב"ה רואה את הגבורה שאתה מגלה ואת הכאב שלך. הקב"ה א-ל רחום וחנון - לכן אתה תעשה את המאמץ שלך ותבטח ברחמי ד  ובאהבתו. על כל קושי שאנו מתמודדים אתו אפשר וצריך להתפלל. תוסיף בקשה אישית - במילים שלך, או בתוך  שומע תפילה  או לפני  אלוקי נצור. תבטא שם את הקושי שלך, את הרצון שלך ואת הבקשה שד  יראה עד כמה אתה משתדל גם אם אינך מצליח. אל תתן מקום לצער ולייאוש, הם באים מהיצר הרע. זו מלחמה ארוכה - לעיתים ארוכה מאוד. צריך להתגבר ולהאמין. גם אם יעברו שנים, כאשר תנצח זה יהיה שכר ההשקעה והעמל שלך. עיין עוד תשובות בנושא באשר לעריכת דין - דווקא כאשר מדובר בעורך דין פלילי אין ההתנגשות עם המשפט העברי והדבר מותר. עיין בתשובה להלן בסעיף 10 עיין גם
שאלה: פדיון הבן: בני נולד ביום שלישי (30.9) בשעה 5:00 בבוקר ורציתי לדעת לפי מנהג אשכנזים האם מותר לעשות פדיון הבן ב- 29.10 בשעה 18:00 או שיש לחכות ליום למחרת- 30.10 לפני השקיעה? מראש
תשובה: עיין תשובה בנושא מזל טוב!
שאלה: כיבוד הורים: הרב! אני ילדה יחסית בוגרת לגילי מבחינת אופי יש בי רצינות כזו, לא שמשביתה אותי מלהיות שמחה ושובבה אבל אני לוקחת דברים ברצינות ומשקיעה בהם. לפעמים אני לא מבינה את הדברים של הורי. סתם כועסת עליהם ומצד אחד בלי לצעוק או לזלזל או להתעמת איתם, מה שרוב בני הנוער בגילי עושים ולעיתים גם אחים שלי אבל אני יודעת שאני פוגעת בהם וזה חוסר כיבוד הורים. בסופו של דבר אם אני אשב עם עצמי אני כן אבין אותם, אבל לפעמים הצורך גם לפרוק ולצעוק ולהיות עדיין ילד הוא חשוב. מה לעשות? האם לתת לפרצים של גיל ההתבגרות והילדות לצאת או לרסן ולהקפיד על כיבוד אב ואם? אשמח לתשובה מהירה!
תשובה: תהליך ההתבגרות מתינוק עד בוגר הוא בלקיחת אחריות. תינוק בן שלש מתלכלך ולא אכפת לו שאמא ואבא צריכים לנקות אותו. עד שהוא מתבגר יותר: ילד בן שש לוקח אחריות ומשתדל להשאר נקי. תהליך ההתבגרות נמשך בלקיחת אחריות על האכילה - ולא לצפות שיאכילו אותך. על הלבישה ולא לצפות שילבישו אותך - - בני נוער לוקחים אחריות על ההשכמה בבקר, על הלימודים, המבחנים וכיו"ב. חלק מהבגרות - כפי שאת מרגישה בעצמך: לקחת אחריות על מצב הרוח שלי. גם אם אני מתוחה או עצבנית זה לא צריך לפגוע באחרים. אני לא  פורק  על ההורים או על האחים את  העצבים  שלי. צריך כמובן, למצוא פתרון אחר למתחים. דרך לפרוק את המתחים מבלי לפגוע באחרים: פעילות גופנית, קריאה, האזנה למוזיקה, תחביבי יצירה, יציאה לשטח הפתוח. דרך בריאה ונכונה לפרוק מתחים - לשתף בהם אנשים קרובים. הורים אוהבים לקיים שיחה בוגרת עם בניהם. הם ישמחו לגלות שהנערה בת ה- 15 כבר לא ילדה. היא חושבת ומרגישה כמו בוגרת. אפשר שאם את והוריך תתרגלו לשוחח כמו מבוגרים, תוכלו לדבר על אותם דברים שעד היום הביאו למתחים ולהתפרצויות שלך עליהם.
שאלה: סולת-ספק חמץ: יש בידי סולת שקיבלתי ממישהו שאינו דתי בשנה האחרונה אך איני זוכרת אם לפני פסח או לאחריו. אם לפני פסח אזי שמכרתי אותו במכירת חמץ והוא בטוח מותר, אך אם קיבלתי אותו לאחר פסח הוא בטוח לא נמכר לגוי בפסח. מכיוון שאני מבינה שסולת זה רק ספק חמץ האם מותר לי לאכול אותו או לא? בהנחה שאני באמת לא יודעת אם הוא נמכר או לא כי איני זוכרת מתי הגיע לידי. חנה
תשובה: מותר לאכול.
שאלה: כללי: הרב 1 אוכל שבושל כל צורכו שהונח על פלטה שהודלקה בשבת על ידי יהודי מותר באכילה? 2 אור שהיה דלוק בערב שבת ובשבת עצמה כובה והודלק שוב על ידי יהודי אחר מותר להינות מהאור הזה? נושא תפילה 1 אם בשבת הגעתי לבית כנסת מיד אחרי השקיעה אבל עוד לא התפללו ערבית מותר לי להתפלל יחיד מנחה של יום חול? 2 אם בתפילת מנחה הגעתי באיחור אבל אני רוצה להספיק להתפלל שמונה עשרה עם הציבור ואני רוצה להגיד אשרי לפני זה מותר להגיד אשרי בזמן שהציבור אומרים הקדיש? שנת שמיטה 1 איך אני יודע על איזה ירקות בינתיים צריך לשמור ספיחין? הרי לא כל הירקות הגיעו לעצמם בזמן כל כך קצר ועדיין לא צריך לדאוג לגביהם לעניין איסור שביעית?
תשובה: אין להנות בשבת מחילול שבת של יהודי. אחרי שהתחילו בבית כנסת לומר קבלת שבת אין להתפלל שם תפילת חול. אם לפי השעון, יש אפשרות להתפלל מנחה של חול - עשה זאת בביתך בטרם בואך לבית הכנסת. אם אין ברירה, אפשר לומר תפילה בזמן הקדיש - בתנאי שתשיב אמן כנדרש. אולי עדיף לוותר על  אשרי  שהרי כבר אמרת פעמיים בבקר. עיין יש טבלאות בענין
שאלה: הכשר רבנות: אשמח אם תוכלו לענות לי על :השאלות הללו 1. מהו ההבדל בין הכשר הבדץ לבין הכשר רבנות? האם הרבנות מקפידה פחות בנושאים הלכתיים שבהם ניתן להקל? 2.האם ישנו חשש שמוצר חלב שלא קיבל הכשר בד ץ או מהדרין (כגון חמאת תנובה וחלב תנובה טרה יוטבתהוכו ) הוא מוצר שנעשה מחלב שנחלב בשבת? במידה והחלב אכן נחלב בשבת לצרכן מותר לשתות אותו? 3. האם יש הבדל ממשי בהשגחה ובהקפדה על הלכות כשרות המזון במוצרי חלב בהכשר הבד ץ לעומת רבנות? מראש.
תשובה: 1.יש בהחלט הבדלים מהותיים בין רמות השגחה שונות. וגם בין הבד"צים השונים יש הבדלים ברמת הכשרות. כמו כן ברבנות יש רמת מהדרין ורמת כשרות רגילה. וגם שם יש הבדלים. למשל יש רבנויות שמתירות לגוי לבשל (אחרי הדלקה על ידי ישראל כשיטת הרמ"א) בכשרות רגילה ויש שמצריכים בישול ישראל לשיטת השו"ע גם בכשרות רגילה. אבל לסיכום לא ניתן לכתוב כאן את כל ההבדלים בין אלו לאלו. מי שרוצה להינצל מכל ספק יעיין בדף הבית של האתר ב"מומלצים שלנו" 2. חליבה בשבת בצורה אסורה היא רק אחת הסיבות למתן כשרות רגילה על מוצרי חלב. עיין באתר "רב תנובה" להסבר מורחב על רמות כשרות שונות של מוצרי חלב. 3. בדיעבר (לאחר שהחלב נחלב באיסור בשבת) מותר לשתות. אבל זה לא לכתחילה וזה לא מהדרין
שאלה: הכשרת כלים: החלטתי לשמור כשרות כהלכה ויש לי מספר כלים אשר אני מעוניינת להכשירם. מדובר במחבת טפלון וסיר שבישלתי בהם גם בשר וגם חלב (לא ביחד כמובן) וכמו כן אני מעוניינת להכשיר גם מיקרוגל וטוסטר לחיצה. האם הגעלה שלהם מספיקה? לבשל בהם מים חמים ולתת להם לנוח? או שכלל לא ניתן להכשירם?
תשובה: לך ותזכי למצוות, מחבת טפלון - בד"כ לא מכשירים. סיר - מנקים היטב כולל פינות וסדקים ואחר כך מכשירים בהגעלה. הגעלה   טבילה (אפשר בפעמיים) בדוד מים רותחים מבעבעים (שיש בהם מעט סבון) הגעלה עצמית   מרתיחים בסיר מים עם מעט סבון או נוזל פגום אחר עד שהמים יגלשו על כל הדפנות. לאחר מכן רצוי להעביר את הסיר במים קרים. את המכסה צריך להכשיר בנפרד. מיקרוגל - מנקים היטב באופן יסודי כולל כל החורים מהם יוצאת הקרינה. מפעילים עם כוס מי סבון עד שחלק ניכר ממנה התאדהץ את הצלחת מגעילים (אפשר בסיר בזמן שהמים בו מבעבעים. יש להקפיד שלא להעביר במים קרים אלא לתת לצלחת להתקרר לאט לאט. טוסטר לחיצה - לא מכשירים. אם לא שמת בו בשר ממש - תתקשרי אלי לקבלת הסבר 098987548 בהצלחה דוד לוי
שאלה: האם מותר לגבר ואישה לישון תחת אותה קורת גג?: לפני כשבועיים עברתי להתגורר עם שני שותפים דתיים. את השבת הקרובה החלטנו לעשות ביחד ואז לפתע צצה לה בעיה. לאחד השותפים יש חברה והוא רוצה להזמין אותה לשבת. התכנון שלו שהיא תישן בחדר שלו והוא ישן בסלון על הספה. קצת לא נעים לי עם העניין הזה אבל כשהערתי את תשומת ליבו לכך ואמרתי לו שזה לא לרוחי הוא התנגד לשמוע וטען שזה בכלל לא אמור להפריע לי שכן היא נמצאת רק בחדר שלו וכן שהוא מתכנן להביא אותה עוד הרבה פעמים ושאני צריך להשלים עם זה. נראה שאני לא אצליח לשכנע אותו ומצד שני לחפש עכשיו דירה חדשה עם שותפים חדשים זה דבר די מסובך. האם יש כאן בעיה הלכתית? במידה וכן אשמח לקבל את המקור לכך.
תשובה: ההרגשה שלך היא הרגשה נכונה. בהחלט, אין מקום להכניס בחורה לדירת רווקים. למעשה: כרגע, המשך לגור בדירה זו. אין חובה לצאת מיד. במקביל, פקח עין על דירה אחרת, מקום שמתפנה וכד. אם מצדך תפרוש מהדירה, השניים לא יוכלו לדרוש ממך להשאר, מפני שזה בהחלט "הרעת תנאים", וביכולתך לפרוש. "רצון יראיו יעשה", ובעז"ה בקרוב תמצא מקום נקי יותר! הרב אליקים לבנון www.yelm.co.il